ભાજપ સરકાર સામે જ્યારે જ્યારે  વિરોધ પક્ષ દ્વારા ભ્રષ્ટાચારના આરોપો થયા ત્યારે ત્યારે છેલ્લાં ૨૪ વર્ષમાં કેશુભાઇ પટેલ, સુરેશમહેતા, નરેન્દ્ર મોદી, આનંદીબેન પટેલ અને વર્તમાન સીએમ વિજય રૂપાણી દ્વારા તેનો ઇન્કાર કરીને પારદર્શક સરકાર- સંવેદનશીલ સરકાર-ગતિશિલ સરકારના ગાણાં ગાવામાં આવ્યાં પરંતુ આજે ગુજરાતના ૧૬ આરટીઓ ચેકપોસ્ટ નાબૂદ કરવાના નિર્ણય પાછળ આ ચેકપોસ્ટમાં ચાલતી નાણાંકિય લેતીદેતી-હપ્તારાજ હોવાનું જાહેરમાં પત્રકાર પરિષદમાં સ્વીકારીને રૂપાણીએ આવા ચેકપોસ્ટના ભોગ બનેલા ટ્રકપરિવહનચાલકો-સામાન્ય લોકોની એ ફરિયાદને પણ અનુમોદન આપ્યું કે આ ચેકપોસ્ટો પર ખુલ્લેઆમ ભ્રષ્ટાચાર ચાલે છે સરકાર કંઇક કરે.